और सचमुच, आने वाले कुछ दिनों में परी की प्रतिभा देखकर वह हैरान रह गया था। सहायक के रूप में वह उसके कार्यक्रम का पूरा ध्‍यान रखती थी। न जाने उसकी हर आवश्‍यकता का आभास उसे कैसे हो जाता था। कम्‍प्‍यूटर वायरस मिरैकल का एण्‍टी-वायरस प्रोग्राम उसने यों चुटकियों में तैयार कर दिया था, जैसे कोई बच्‍चों का खेल हो। परियों की तरह ही उसकी हर बात अनोखी थी। उसकी ओर देखते, बातें करते समीर के शब्‍द बहुधा मौन हो जाते।